Eurovision Song Contest 1976

Eurovision Song Contest 1976 var den 21. utgaven av Eurovision Song Contest, EBUs årlige sangkonkurranse for organisasjonens medlemmer. Konkurransen fant sted i Nederland som følge av landets seier året før med Teach-In og «Ding-a-dong». Konkurransen ble arrangert av den nederlandske kringkasteren NOS og avholdt lørdag 3. april 1976 i Nederlands Congresgebouw i Haag. Dette var tredje gang Nederland arrangerte en finale, og vinneren fra 1957, Corry Brokken, ledet sendingen.  

Til sammen stilte 18 land i konkurransen, én ned fra året før. Hellas og Østerrike var tilbake, mens Malta, Sverige og Tyrkia trakk seg.   

Storbritannia vant sin tredje seier med låten «Save Your Kisses for Me», fremført av gruppen Brotherhood of Man. Dette var tredje året på rad at en gruppe vant konkurransen, og vinnersangen fikk stor salgssuksess verden over og toppet hitlistene i en rekke land, inkludert Norge. I Storbritannia ble den årets mest solgte singel og er fremdeles et av de mestselgende Eurovision-bidragene gjennom historien. Frankrike ble nummer to og fikk også en stor hit med «Un, deux, trois». Monaco ble nummer tre, mens Sveits kom på fjerdeplass med låten «Djambo, Djambo». Østerrike endte på femteplass. 

Norge endte i motsatt ende av resultatlisten. Landet var for tredje gang representert av Anne-Karine Strøm, dette året med sangen «Mata Hari». Det norske bidraget kom sist med 7 poeng, og dette var Norges fjerde sisteplass i konkurransen til da. 

 Bakgrunn 
venstre|miniatyr|Congresgebouw, i dag kjent som World Forum.
Nederland sto vertskap etter å ha vunnet konkurransen året før med gruppen Teach-In og «Ding-a-dong». Dette var tredje gang Nederland arrangerte finalen, etter å ha gjort det i 1958 og 1970. Kringkasteren NOS la konkurransen til Haag og kongressenteret Nederlands Congresgebouw, i dag kjent som World Forum. Hovedsalen hadde plass til rundt 2000 publikummere, men antall seter var noe redusert for å gi plass til teknisk utstyr og rundt 50 kommentatorbokser. 

Fra og med dette året var konkurransen et spleiselag mellom de deltakende nasjonene. Tidligere var det vertslandet ene og alene som tok på seg alle kostnadene med arrangementet. Nå hadde imidlertid konkurransen vokst seg såpass stor, at selv middels store kringkastere som Sveriges Radio hadde problemer med å ta på seg arrangementet. Hvert land betalte heretter en deltakeravgift basert på landets størrelse, økonomi og antall tv-lisenser. 

 Returer og politiske fravær 
Hellas var tilbake etter ett års pause, mens Østerrike var tilbake etter tre års pause. Sverige trakk seg fra konkurransen dette året. Bakgrunnen var at Sveriges Radio, som arrangerte konkurransen året før, mente den musikalske kvaliteten i konkurransen var for lav. I begrunnelsen fra svensk tv het det: «Den musikk festivalen formidler, forsvarer neppe sin plass i kanalens musikktilbud». Bakgrunnen for denne negative innstillingen lå også i de kraftige protestene som hadde oppstått i Sverige månedene før Eurovision Song Contest 1975. Da hadde den svenske venstresiden gått sammen med en rekke organisasjoner innen svensk musikk- og kulturliv for å tvinge Sveriges Radio til å trekke seg fra konkurransen. Venstresiden arrangerte også en alternativ festival i Stockholm dagene før Eurovision Song Contest. Sverige var imidlertid tilbake igjen i 1977. venstre|miniatyr|Greske Maríza Kokh sang et kontroversielt bidrag.Også Tyrkia trakk seg fra konkurransen, trolig på grunn av Hellas' bidrag, «Panajá mou, panajá mou» (norsk: min dame, min dame). Det greske bidraget var kontroversielt, fordi sangteksten kunne tolkes som en protest mot tyrkisk utenrikspolitikk og Tyrkias invasjon av Kypros i 1974. Tyrkisk tv sendte likevel finalen, men sensurerte det greske bidraget og spilte i stedet den patriotiske sangen «Memleketim». 

Malta trakk seg også, selv om landet hadde konkrete planer om å delta med artisten Enzo Guzman og sangen «Sing Your Song, Country Boy». Malta trakk seg imidlertid før fristen av ukjente grunner, og landet vendte ikke tilbake i konkurransen igjen før i 1991.  

Også fyrstedømmet Liechtenstein gjorde dette året et forsøk på å delta i konkurransen, med bidraget «Little Cowboy» og artisten Biggi Bachman. Problemet var imidlertid at landet ikke hadde noen egen kringkaster, og dermed kunne ikke landet stille i konkurransen. Til sammen deltok 18 land i Eurovision Song Contest 1976, ett land mindre enn rekordåret 1975.

 Format 
miniatyr|Corry Brokken vant konkurransen i 1958 og var programleder i 1976.
Programleder for finalen var sangeren og skuespilleren Corry Brokken. Hun hadde deltatt flere ganger for Nederland, og hun vant konkurransen i 1957 med «Net als toen». Hun ble med det den første personen som både hadde vunnet og ledet en utgave av Eurovision Song Contest. Siden har italienske Gigliola Cinquetti og Toto Cutugno (1991), latviske Marie N (2003), aserbajdsjanske Eldar Qasımov (2012) og svenske Måns Zelmerlöw (2016) gjort det samme.

Startrekkefølgen ble avgjort ved loddtrekning. Storbritannia ble trukket til å starte, mens Jugoslavia ble trukket til å avslutte. Norge fikk startnummer ni.

Dette året tillot EBU for første gang ferdiginnspilte instrumenter på bånd – dersom enkelte passasjer av sangen ikke kunne gjenskapes av et levende orkester. Dette var også første gang man produserte et eget stereolydspor av sendingen. Stereosendingen var forbeholdt radio; på fjernsyn gikk sendingen fortsatt med monolyd. Først i 1984 ble konkurransen første gang tv-sendt med stereolyd, men de fleste kringkasterne overførte fortsatt konkurransen i monolyd frem til slutten av 1980-årene. 

 Sendingen 
Sendingen åpnet med en kortfilm med ulike bilder fra Haag, Nederlands politiske hovedsete. Filmen ble akkompagnert av det nederlandske Metropol-orkesteret direkte fra Congresgebouw. Orkesteret spilte også i finalene i 1958 og 1970. Deretter kom Corry Brokken på scenen og ønsket velkommen på nederlandsk, før hun deretter holdt en kort introduksjon på fransk og engelsk. 
miniatyr|Scenen var designet av Roland de Groot. Sceneelementene besto av en sirkel og flere bjelker som alle kunne senkes, heves og tippes for hvert bidrag. 
I perioden 1973–1976 kunne landene synge på det språket de ønsket, og nesten halvparten av landene valgte å synge på engelsk i håp om å øke vinnersjansene. 

Sendingen varte i 2 timer 11 minutter og ble sendt til 33 land med et potensielt publikum på 450 millioner seere. Sendingen gikk også ut på radio i elleve land med opptil 80 millioner lyttere. Hvert bidrag ble introdusert med en postkort-film med artistene filmet i sine hjemland. Etter fremføringen fikk artistene overrakt en blomsterbukett.

Blant deltakerne var det flere som returnerte: Trioen Peter, Sue og Marc hadde deltatt for Sveits i 1971, Sandra Reemer for Nederland i 1972, finske Fredi for Finland i 1967 og norske Anne-Karine Strøm hadde deltatt for Norge i 1973 og 1974. Italias Al Bano og Romina Power skulle også delta igjen i 1985. Power var datter av den amerikanske skuespilleren Tyrone Power. 

Pausenummeret var en kort dixieland-konsert med storbandet Dutch Swing College Band, ledet av Peter Schilperoort. Underveis i konserten ble det vist bilder direkte fra artistenes oppholdsrom, der reporter Hans van Willigenburg intervjuet artistene om deres favorittsanger. Han spurte artistene fra Frankrike, Israel, Østerrike, Belgia og Spania om hvem de trodde ville vinne. Bare Frankrikes Catherine Ferry var villig til å gi et tydelig svar, og hun tippet Storbritannia, som også vant konkurransen. 

 Norges bidrag 
miniatyr|Anne-Karine Strøm under prøvene i 1976.|venstre
Norge var representert av Anne-Karine Strøm og den engelskspråklige sangen «Mata Hari». Sangen vant en klar seier i den norske finalen i februar, og den ble fremført av Gudny Aspaas med lite orkester og Strøm med stort orkester. Anne-Karine Strøm hadde representert Norge i 1973 som en del av Bendik Singers med «It's Just a Game», og i 1974 som soloartist med «The First Day of Love».I likhet med Norges bidrag i 1974 var komponistene også denne gang Frode Thingnæs og Philip Kruse. Anne-Karine Strøm stilte på scenen i Haag med store solbriller og en åletrang buksedress av gullpaljetter, og hun ble støttet av den nederlandske korgruppen The Secrets. Hun mottok også et telegram fra Mata Haris fødeby, Leeuwarden, der de ønsket Strøm lykke til og takket for sangen. Kommentator Jo Vestly leste opp telegrammet på direkten etter den norske fremføringen.

Sangen om den nederlandske spionen imponerte imidlertid ikke de europeiske juryene, for i likhet med 1974 kom Anne-Karine Strøm også denne gangen sist. Monaco ga 4 poeng, mens Mata Haris fødeland, Nederland, ga 3 poeng. Dette var Norges fjerde sisteplass og tredje bunnplassering på rad i konkurransen.

Komponist Frode Thingnæs dirigerte Metropol-orkesteret under Norges fremføring. Jo Vestly kommenterte sendingen for NRK Fjernsynet for første og eneste gang, mens Erik Heyerdahl kommenterte for NRK Radio. Sverre Christophersen leste nok en gang de norske poengene fra studio på NRK Marienlyst i Oslo.

 Avstemningen 
miniatyr|Catherine Ferry og Frankrike ble nummer to med «Un, deux, trois».
Poengsystemet var det samme som ble innført året før. Hvert land hadde en jury med elleve medlemmer mellom 16 og 60 år. Jurymedlemmene bedømte de andre landenes sanger med poeng fra 1 til 5. Deretter summerte jurysekretæren sammen de elleve jurymedlemmenes individuelle stemmer. Sangen som fikk flest jurystemmer, ble tildelt 12 poeng fra den nasjonale juryen. Andreplassen fikk 10, tredjeplassen 8, fjerdeplassen 7 og så videre ned til tiendeplassen som fikk 1 poeng. Altså ga hvert jury 12, 10 og 8–1 poeng til sine ti favorittsanger. Det var ikke lov å stemme på bidraget fra sitt eget land. Oppsynsmann for avstemningen var Clifford Brown fra EBU.

Hvert land hadde en representant som leste opp juryens poeng via telefon på direkten under avstemningen. Stemmene ble imidlertid ikke lest opp i stigende rekkefølge fra 1 til 12 som i dag. I stedet ble de lest opp i kronologisk rekkefølge ut fra startrekkefølgen. Dette skulle gjøre det enklere for operatørene av den elektroniske poengtavlen å holde følge, slik at de raskt og korrekt fikk oppdatert hvert lands poengsum underveis. Først 1980 begynte ordningen med å lese opp poengene fra 1 til 12. 

Avstemningen ble raskt en tett kamp mellom Storbritannia og Frankrike, og først halvveis uti avstemningen tok Storbritannia ledelsen tre poeng foran Frankrike. Norge lå lenge sist uten poeng, men da Nederland stemte som åttende land, fikk Norge sine første tre poeng. I andre halvdel av avstemningen ledet Storbritannia hele veien, med Frankrike like bak. Da den franske juryen som nest siste land, ga 7 poeng til Storbritannia, var den britiske seieren sikret med 164 poeng mot Frankrikes 147.

 Glemte poeng ga norsk sisteplass 
venstre|miniatyr|Brotherhood of Man vant konkurransen.
Frankrike ga 4 poeng til Jugoslavia, men under avstemningen glemte den franske oppleseren å lese opp poengene til Jugoslavia. Da avstemningen var over, sto Jugoslavia oppført med 6 poeng og en sisteplass. De manglende fire franske poengene ble imidlertid lagt til etter konkurransen, og i de offisielle resultatlistene står Jugoslavia oppført med 10 poeng og plass 17 av 18. Korrigeringen gjorde at Norge ble dyttet fra nest sisteplass og ned til 18. og sisteplass. Dette var Norges fjerde og Anne-Karine Strøms andre sisteplass i konkurransen.

 Suksessrik vinner 
«Save Your Kisses for Me» var Storbritannias tredje seier, og vinnersangen toppet singlelistene i mange land i Europa, blant annet Norge, Belgia, Danmark, Sverige, Storbritannia og Frankrike. Sangen nådde også Billboard-listen i USA. I Norge lå den ni uker på topp, noe som gjør den til en av de mest suksessrike Eurovision-låtene i Norge. Totalt solgte singelen nærmere seks millioner eksemplarer verden over, et av de høyeste salgstallene for en singel noensinne. I Storbritannia ble den sertifisert til platina av British Phonographic Industries. Vinnersangen fikk 164 poeng av 204 mulige – tilsvarende 80,4 prosent av det som var mulig å oppnå. Dette er fremdeles rekord med dagens poengssystem, innført i 1975.  Til sammenligning fikk Alexander Rybaks «Fairytale» 78,7 prosent av hva som var mulig i 2009.Også Frankrikes «Un, deux, trois» fikk kommersiell suksess etter finalen. Sangen gikk inn på en rekke singellister i Europa, og på norske VG-lista nådde den en femteplass som høyeste notering.

Deltakere
Liste over deltakerne og det offisielle resultatet. Tabellen er rangert etter startrekkefølge, plasseringen og poengsummen finnes i kolonnene til høyre.
Startnr.LandArtistSang SpråkNorsk oversettelsePlassPoeng01  Brotherhood of Man«Save Your Kisses for Me»Engelsk Spar kyssene dine til meg 1 16402 Peter, Sue og Marc«Djambo, Djambo»Engelsk – 4 9103  Les Humphries Singers«Sing Sang Song»Tysk, engelsk Syng, sang, sang 15 1204  «Emor shalom» ()HebraiskSi hallo 6 7705  «Chansons pour ceux qui s'aiment»Fransk Sanger for dem som elsker hverandre 14 1706  «Judy et cie»Fransk Judy og co 8 6807  «When»Engelsk Når 10 5408  Sandra Reemer«The Party's Over Now»Engelsk Festen er over nå 9 5609  Anne-Karine Strøm«Mata Hari»Engelsk – 18 7 10  Hellas «Panajá mou, panajá mou»()GreskMin dame, min dame 13 20 11  Fredi og «Pump-Pump»Engelsk – 11 44 12  Spania  «Sobran las palabras»SpanskOrd er overflødige 16 11 13   og «We'll Live It All Again»Engelsk, italienskVi vil gjenoppleve det hele 7 69 14  «My Little World»Engelsk Min lille verden 5 80 15  «Uma flor de verde pinho»Portugisisk En blomst fra en grønn furu 12 24 16  «Toi, la musique et moi»Fransk Deg, musikken og meg 3 93 17 «Un, deux, trois»Fransk Én, to, tre 2 147 18  «Ne mogu skriti svoju bol»BosniskJeg kan ikke skjule min smerte 17 10

 Tilbakevendende artister 
ArtistLandDeltok iMerknaderFredi (sammen med The Friends)1967Anneli Koivisto (som del av The Friends)1971Som del av gruppen KoivistolaisetCorry Brokken (som programleder)1956, 1957, 1958Vant i 1957 med «Net als toen»Sandra Reemer1972Anne-Karine Strøm1973, 1974I 1973 som del av gruppen Bendik SingersPeter, Sue og Marc1971

Poengtavle
Tavlen er ordnet etter stemmerekkefølgen i finalen.
DeltakerlandPoenggivende landSumPlass128128123101212101241012107101641125417161027487467914221223121567375427811062187766651714761461283885688101338512263154104484421732462556934718  Hellas2451820132665146774411 Spania313311116182123106110106697431010531072658528056411122412557712888527753493381012510107128531061251212147212341017

 12 poeng 
Hvert land ga 12 poeng til sin favoritt. Under er en oversikt over alle 12-poengere som ble avgitt under avstemningen.

 Antall MottakerlandLand som ga 12 poeng 7    Belgia, Hellas, Israel, Norge, Portugal, Spania, Sveits 5    Østerrike, Tyskland, Monaco, Nederland, Jugoslavia 1   Finland   Irland   Italia   Luxembourg   Frankrike   Storbritannia

 Dirigenter 
Mens Jan Stulen var sjefdirigent, hadde de fleste land med sin egen dirigent. Under er en liste over deltakerlandenes dirigenter, listet etter startrekkefølgen.
LandDirigentAlyn AinsworthMario RobbianiLes HumphriesMatti KaspiJo PléeMichel BernholcNoel KelehanHarry van HoofFrode Thingnæs HellasMichalis RozakisOssi Runne SpaniaJuan BarconsMaurizio FabrizioErich KleinschusterThilo KrasmannRaymond DonnezTony RalloEsad Arnautalić

 Kommentatorer og poengopplesere 

 Poengopplesere 
Hvert land hadde en talsperson som annonserte sitt lands poeng over telefon på engelsk eller fransk. Under er talspersonene i samme rekkefølge som under avstemningen.

 Ray Moore
 Michel StockerBaumann, Peter Ramón (OGAE Switzerland)
 Hans-Joachim Scherbening
 Yitzhak Shim'oni 
 Jacques Harvey
 André Hagon
 Brendan Balfe
 Dick van Bommel
 Sverre Christophersen
 Irini Gavala
 Erkki Vihtonen
 José María Íñigo
 Rosanna Vaudetti
 Jenny Pippal
 Ana Zanatti 
 Carole Chabrier
 Marc Menant
 Viktor Blažič

 Kommentatorer og kringkastere 
Finalen ble overført til 33 land med et potensielt publikum på 450 millioner seere. Sendingen gikk også ut på radio i elleve land med opptil 80 millioner lyttere. De fleste deltakerlandene hadde kommentatorer som formidlet informasjon og hendelser direkte til seerne. Oversikt over kommentatorer under Eurovision Song Contest 1976:
LandKringkasterKanalKommentatorKilde BelgiaBRTBRTNederlandsk: Luc AppermontAdriaens, Manu & Loeckx-Van Cauwenberge, Joken. Blijven kiken!. Lannoo, Belgium. 2003 RTBRTBFransk: Georges Désir FinlandYleTV1Heikki SeppäläRinnakkaisohjelmaErkki Melakoski FrankrikeTF1Jean-Claude Massoulier IrlandRTÉRTÉMike MurphyRTÉ RadioLiam Devally IsraelIBAIsraelsk fjernsynIngen kommentator ItaliaRaiRete 1Silvio Noto HellasERTERTMako GeorgiadouJRTTVB 2Serbisk: Milovan IlićTV Koper-CapodistriaItaliensk: UkjentTVL1Slovensk: Tomaž TerčekTVZ 1Kroatisk: Oliver Mlakar LuxembourgCLTRTL Télé-LuxembourgJacques Navadic MonacoTélé Monte-CarloBrukte Frankrikes kommentator NederlandNOSNederland 2Willem DuysHilversum 3Ukjent NorgeNRKNRK FjernsynetJo VestlyNRK RadioErik Heyerdahl (sendt i opptak fra 22.20) PortugalRTPI ProgramaRDP Programa 1Amadeu Meireles SpaniaTVETVE 1José Luis Uribarri StorbritanniaBBCBBC1Michael AspelBBC Radio 1, BBC Radio 2Terry WoganBFBSBFBS RadioAndrew Pastouna SveitsSRG SSRTV DRSTysk: Theodor HallerTSRFransk: Georges HardyTSIItaliensk: Giovanni BertiniRSI 2Italiensk: Ukjent TysklandARDDeutsches FernsehenWerner Veigel ØsterrikeORFFS2Ernst Grissemann

 Kommentatorer og sendinger i ikke-deltakende land 
Ifølge arrangørene ble sendingen overført til 33 land, blant andre land via Intervision. Under er en liste med kjente og bekreftede sendinger i ikke-deltakende land.
LandKringkasterKanalKommentatorKilde DanmarkDanmarks RadioDR TVPer Møller Hansen IslandRÚVSjónvarpiðJón Skaptason, sendt i opptak 25. april SverigeSveriges RadioSR P3Ursula Richter (ikke sendt på fjernsyn) TyrkiaTRTTRT Ankara TelevizyonuBülend Özveren

 Bildegalleri 

 Referanser 

 Eksterne lenker 


Kategori:Musikk i 1976
Kategori:1976 i Nederland
Kategori:Eurovision Song Contest